Jūs mani jaucat ar kādu citu.
Šķiet - kāds jums tiešām nodarījis pāri.
Noslēpums ir ierocis.
Slepenu zināšanu nazis, ko varat izmantot jūs
vai ko var izmantot pret jums.
Bet ieroča lietošana maina ne tikai upuri, bet arī to, kura roka ieroci vada.
Mēs zinām, ka mēra amata kandidāts Endrū Finijs tika nogalināts.
Tā, klausieties! Finijs ir prioritāte.
Ja ticam viņa kolēģiem, Finijs bija Oklendas aizstāvis,
taču viņam bija tumšs noslēpums.
Viņš nodarbojās ar seksuālo cilvēktirdzniecību.
Mēs zinām, ka viņš maksāja likumsargiem, lai slēptu savus noziegumus,
bet kāds viņu šantažēja...
3. KAMERA
...un gribēja viņam kaitēt, kad saprata, ka viņš varētu runāt.
Bieži vien tieši tuvākie cilvēki glabā mūsu dziļākos noslēpumus.
Diemžēl var gadīties, ka reiz...
NĀVES IESTĀŠANĀS LAIKS 15.47
...klusi aizlavījušies pa sētas durvīm,
viņi šīs dārgās patiesības pavērsīs pret jums.
MIRIS ENDRŪ FINIJS
Es gribu zināt, kādus vēl noslēpumus Finijs paņēma līdzi kapā.
BILLS OČOA
Šo noslēpumu un viņa slepkavas atklāšana...
ļautu apturēt šī cilvēktirdzniecības tīkla vadītāju
reizi par visām reizēm.
Šo kļūdaino spriedumu es norakstīšu uz to, ka esi atsācis dzert.
Ei!
Piedod, mīļā. Ko tu teici?
Kas ar tevi notiek?
Tu jau divas dienas esi kā zombijs.
Vienkārši stress. Es kārtīgi neizguļos.
Nu, sasparojies, uzņem kofeīnu, dari, kas jādara. Šodien ir liela diena.
Jā, ir gan.
- Labrīt, mīļā! - Sveiki!
Skolai gatava?
Jā, tā šķiet.
Labi.
Es ar tevi ļoti lepojos.
Atgriešanās vecajās sliedēs tev nāks par labu.
Nāks par labu mums kā ģimenei.
Vispirms atkārtosim noteikumus, lai nebūtu pārpratumu.
Atskaitīšanās īsziņa - reizi stundā.
Atrašanās izsekošana - ieslēgta.
No skolas neiziet. Uz treniņu braukt kopā ar citām.
Tev nešķiet, ka tas ir pārspīlēti?
Nē. Drīzāk ar to ir par maz.
- Nevaram viņu skolot mājās. - Kāpēc ne?
Mēs varētu viņai mācīt to pašu, ko skolā.
Es piekrītu, ka ir vajadzīga drošība,
bet, kā to īstenosim, tas ir jāapspriež.
Jā, varbūt kādudien. Bet ne šodien.
Viņai ir vajadzīga neatkarība.
Protams. Klau, cikos beidzas treniņš? Jo es tev atbraukšu pakaļ
- un aizvedīšu mājās... - Nē.
- Trinij! - Paklau, es braukšu kopā ar citām.
Ja? Viss kārtībā. Es vienkārši... Es gribu iet uz skolu.
Ja? Esmu gatava.
Ja ir par agru, tad ir par agru.
Jūs teicāt, ka tā ir mana izvēle. Tad jūs man uzticaties vai ne?
Protams.
Bet zini, ka vari ar mums runāt, ja vajag.
Jo vairāk sarunāsimies kā ģimene, jo labāk mums klāsies. Ja?
Kā zināms, Oklendas mēra amata kandidāta Endrū Finija līķi
apakšzemes autostāvvietā atrada kāds biroja darbinieks.
Labi, kas jauns?
Finiju kampaņas biroja stāvvietā nogalināja...
Paklau, man jums abiem kaut kas jāpasaka.
Domāju, ka mums ir jāizmeklē Īva.
Ko? Kāpēc?
Pusaudzes gados Finijs viņu izmantoja seksuālajā tirdzniecībā.
Apžēliņ!
Mēs nezinām, vai viņa viņu nogalināja, bet viņai noteikti bija motīvs.
Jā, es jutu kaut ko dīvainu todien, kad mēs ar viņu izsekojām Finiju.
Tu esi diezgan kluss, Eims.
Domāju, ka Īva bija pēdējā, kas redzēja Endrū Finiju dzīvu.
Viņai bija iespēja.
Novērošanas kameru ierakstā viņa redzama Finija biroja stāvvietā
13 minūtes pirms viņa nāves.
Tā, pagaidi! Pagaidi!
Visu cieņu, Eims, bet tas nozīmē, ka tur vēl ir laika logs.
Pēdējais, kurš redzēja Finiju dzīvu,
bija tas, kurš vadīja to mašīnu.
Pareizi. Tā varēja būt Īva.
Tas laika logs nozīmē, ka to varēja izdarīt Bills Očoa.
Ja viņš baidījās, ka Finijs varētu viņu nodot,
tas taču ir varens motīvs, ne?
Piekrītu. Mums jānoskaidro, kurš bija tajā mašīnā.
Klau, man jāatgriežas iecirknī.
Bet ko darīsim Īvas sakarā?
Mums jānoskaidro, ko viņa darīja pēc tam, kad atstāja Finija biroju.
Turies no viņas pa gabalu, Popij! Zinu - viņa ir izgājusi cauri ellei,
bet tagad pret viņu ir uzsākta izmeklēšana.
Klau, Popa!
Vai varam īsi aprunāties?
Nē. Ne tagad, Markus.
Vēlos jūs uzslavēt par jaunu pienākumu uzņemšanos tik drīz pēc Milsas lietas.
Zinu, ka esat noguruši. Es arī.
Ātrs atgādinājums: izvairieties no reportieriem ārpusē un jebkur citur!
Šobrīd departamentam komentāru nav.
Mēs izsekojām serverus,
kas dublēja kameru ierakstus no mājas, kurā veicām reidu.
Kameru īpašnieks un uzstādītājs ir viens no klientiem - Bills Očoa.
Viņa serveros atradām vairāku gadu garumā ballītēs uzņemtus video ar vīriešiem,
kas seksuāli izmanto nepilngadīgās.
Vienā video redzams Finijs kopā ar nepilngadīgu meiteni.
Esmu nosūtījis policistus arestēt Očou
par iespējamu izspiešanu un šantāžu.
Tikmēr
turpiniet vākt informāciju no Finija e-pastiem,
kontaktiem, zvanu reģistriem, banku izrakstiem, lieciniekiem.
Finija slepkava ir brīvībā,
un prokurors grib, lai viņš būtu apcietināts jau vakar.
Ķeramies pie darba!
- Vai no kolēģiem ko uzzināji? - Nē, ser.
Sazinies vēlreiz!
Ļauj Očou nopratināt man!
- Kāpēc? - Es varu viņam piekļūt.
Tas man ir personīgi, kungs.
Labi. Te ir daļēji redzams Finiju notriekušās mašīnas numurs.
Kad būsi nopratinājis Očou, ķeries pie šī!
Mašīna nāk no autosalona līča austrumos, ko vada kāds Niko Zebka.
Brauc turp un ziņo, ko esi noskaidrojis.
Kopš Endrū Finija slepkavības pagājušas 48 stundas.
Līča rajona iedzīvotāji joprojām ir šokā par notikušo. Daži to sauc par atentātu.
Policijai nav izdevies noskaidrot, kurš viņu nogalināja un kādēļ.
Vairāki aizdomās turētie ir apcietināti,
- bet nekādas apsūdzības... - Tu mani nobiedēji.
Tikai skatos ziņas.
Labi, ka atnāci.
Es visu laiku domāju par tiem pārējiem klientiem,
un man šķiet, ka mums viņi jāatmasko pašām.
OPD aizmirstam!
Jā, jā, varbūt.
Bet, klau, es tikko stāvlaukumā redzēju dažus aizdomīgus puišus.
- Centos viņus aizdzīt, bet... - Vienmēr kaut kas.
- Es tūlīt. - Jā. Labi.
13.00: PUSD. AR VINSU 16.00: AUTOSERVISS
10.00: PAŠAIZSARDZ. CĪŅA 13.00: IZAUGSMES TRENIŅŠ
Jā, pārcelsim budžeta sapulci uz 16.00.
Tu kaut ko meklē?
Pildspalvu.
Paldies. Tu viņus redzēji?
Es cenšos atcerēties numura zīmi.
Nē. Viņu tur vairs nebija.
Nu, kad ķersimies pie pārējo klientu atmaskošanas?
Es ar to tikšu galā. Domāju, ka tev jākoncentrējas uz atveseļošanos.
Bet tieši tas man palīdz atveseļoties.
Ko tagad?
Es grasījos vēlreiz izskatīt tos video, ko dabūjām no Očoas.
Labi. Es tev pievienošos.
Man vajag tehnoloģiju nodaļas darbinieku sarakstu.
Vai šīs ir raganu medības, detektīv?
Nē, nē. Šīs ir cilvēku medības.
Es cenšos noskaidrot, kāpēc tika noslepkavots mēra amata kandidāts
un kāpēc Billam piederošam uzņēmumam bija video ar vīriešiem un nepilngadīgajām.
Tostarp senāks video ar Endrū Finiju.
Kāda bija vienošanās, Bill?
Finijs kļūst par mēru. Viņš ļauj tavam biznesam rullēt.
Bet tad draudēja atklāties tava iesaiste cilvēktirdzniecībā,
tāpēc tu viņu apklusināji.
Jums uz to nav jāatbild.
Esmu investors. Man ir plašs paziņu loks.
Es ne ar ko no tā neesmu saistīts.
Nē, tu esi izvarotājs, Bill.
Un varbūt tu esi arī cilvēktirgonis. Varbūt pat slepkava.
Un es noskaidrošu patiesību neatkarīgi no tā, vai sadarbojies vai ne.
Paklausieties! Prāvā par sakariem ar mazgadīgo mans klients uzvarēs,
jo apsūdzētāja ir neuzticama lieciniece.
Aizbēgusi pusaudze, kam asinīs bija narkotikas.
Apsūdzība bērnu pornogrāfijā ir smieklīga.
Mans klients par tiem video neko nezināja.
Vai jums ir vēl kāds liecinieks?
Neviens neliecinās, ka es kādam uzbruku, jo es neuzbruku.
Man nevajag vēl kādu liecinieku. Man jau ir.
Un, kad viņa visu izstāstīs, viņa tevi noraks.
Nu, ar to pietiks.
Man jau metas pumpas.
"EF". Vai tajā ir Finijs?
Jā.
Atskaņo!
- Īva! - Atskaņo, Popij!
Pagaidi! Aiziešu uz vannasistabu.
Nesteidzies!
Ak dievs!
- Kas? - Tā ir Nadja.
Meitene, par kuru tu man stāstīji intervijā?
- Jā. - Apžēliņ!
Viņa par to kameru zināja. Vai viņa Finijam izlika lamatas?
Mums viņa jāatrod.
Viņa varētu palīdzēt noskaidrot, kā ieraksts nonāca pie Billa Očoas
un kurš to vēl ir redzējis, un tas varētu aizvest pie Finija šantažētāja.
Labi. Tikai pagaidi! Piebremzē!
Kāpēc centies mani bremzēt?
Es necenšos tevi bremzēt, Īva.
Situācija ir saspringta. Es tikai cenšos būt piesardzīga.
Kuru tu sargā? Mani vai sevi?
- Īva! - Zini ko? Teikšu bez aplinkiem.
Es tomēr zinu Nadjas uzvārdu.
Ja gribi viņu atrast, tev būs vajadzīga mana palīdzība.
Jā.
Vairs neesi situācijas noteicēja?
Man jāiet uz skolu. Piezvanīšu, kad viņu atradīšu.
- Čau! - Čau!
Traka sajūta - atkal būt skolā.
Nebiju domājusi, ka man pietrūks kafetērijas makaronu smaržas,
bet pēc tik ilga laika sajūta ir citāda.
Satiku vienu meiteni, kas uzaicināja vēlāk patusēt. Arī gribi?
Nē. Man ir daudz jāmācās, lai panāktu pārējos.
Es mazliet stresoju, ka atpalieku.
- Skaidrs. - Čau, Trinij! Kā tev iet?
- Labi. - Prieks dzirdēt.
Nu, kad Obrijs iznāks no kolonijas? Dzirdēju - viņam esot baigās nepatikšanas.
Bet, pag, kā tas nākas, ka tev nepatikšanu nav?
Un, Melānij, es tiešām nesaprotu -
kāpēc tev nav nepatikšanu,
jo tu taču oficiāli biji prostitūta vai kas tāds.
Ielene!
Zini,
arī es runātu visādas stulbības, ja būtu tāda neglītene kā tu, Keitij.
Ejiet ieskrieties!
Man nevajag, lai tu mani aizstāvētu. Ja?
- Sveiks, tētiņ! - Sveika!
Ko tu te dari?
Mēs neesam runājušies, kopš satikām Bagu.
Es vienkārši vēl mēģinu saprast, kā es par to jūtos.
Par mammu.
Nezinu, vai viņas upuris bija cēls vai savtīgs.
Mēs viņu pazinām tikai daļēji.
Es visu laiku domāju, ka viņa man bija neuzticīga.
Jūtu riebumu pret sevi par to, ka likās - neesmu pietiekami labs.
Man nebija ne jausmas, ko viņa pārdzīvo.
Ja būtu zinājis, es todien Aleksandru būtu nositis.
Grūti pieņemt, ka to viņas dzīves daļu es nepazinu.
Tas man lika aizdomāties, ko es nezinu par savām meitām.
- Par ko tu runā? - Es nezināju par tevi un Šērliju.
Varbūt arī Dezai un Saidijai ir kādas slepenas sāpes.
Es...
Es tikai gribu zināt, ka tad, kad manis vairs nebūs, ar jums viss būs labi.
Tētiņ, tu zini: es neciešu, ka tu tā runā.
Es nevarēšu aizsargāt mūsu ģimeni mūžīgi.
Kādudien tā atbildība būs jāpārņem tev.
Vai tu izstāstīsi māsām, ko teica Bags?
Nu, lai ko tu nolemtu,
šai ģimenei vismazāk vajag kaut ko, kas mūs atsvešinātu.
Niko zvanu centrs.
Ei, paldies, ka piezvanīji. Zini, palīdz novērst domas.
Paklau, Markus...
Es tev piezvanīju, jo man no tevis kaut ko vajag.
Ko tad? Tev kaut kas aiz ādas?
Es tikai cenšos būt pret tevi atklāts.
Labi. Nu tad aiziet! Sper ārā!
Man vajag, lai Trinija liecinātu pret Billu Očou pirmstiesas sēdē.
Ar sākotnējo identificēšanu nepietiek.
Jo ilgāk gaidīsim, jo vairāk caurumu Očoas advokāti izbakstīs viņas stāstā.
Nu ar Trinijas palīdzību
varam Očou iesēdināt par uzbrukumu viņai un, iespējams, par Finija slepkavību.
Es viņai pavaicāšu.
Ja tas nozīmē, ka tas maita beidzot būs cietumā,
esmu drošs, ka viņa to izdarīs. Es ceru.
Labi. Dod man ziņu!
Labi.
Jā, īsti nezinu, kā varu palīdzēt.
Tiešām? Jo jūsu autosalona mašīna tika izmantota Endrū Finija slepkavībā.
Tas jūs padara par līdzdalībnieku.
Un vēl - sazvērestība nogalināt.
Par to es pat neiedomājos. Jā, pareizi.
- Un tas ir tikai tas, ko zinām, vai ne? - Jā.
Pag! Man nebija ne jausmas, kam tā mašīna tiek izmantota.
Bet zinājāt, ka tā tiek izmantota.
Regulāri saņemu pieprasījumus sūtīt mašīnas uz pasākumiem.
Uz kādiem pasākumiem?
Nezinu. Es taču neesmu uz tiem ielūgts.
Es saņemu pieprasījumus un tos izpildu.
Zvēru. To sarunāja mans čoms Kevins Sans.
Skat, es visiem uztaisīju ekrānuzņēmumu.
QUESTEUR @NEZINĀMS
Šādu Questeur formātu neesmu redzējis.
- Kad tos saņēmāt? - Nezinu. Es tos saņemu kaudzēm.
Viens saņemts 11. datumā.
Tajā vakarā notika tā ballīte.
Kurš jums šīs ziņas sūta?
Tās ir anonīmas. Es vienkārši saņemu informāciju un izpildu prasīto.
Un jūs neatbildat?
Nevaru. Tā ir vienvirziena komunikācija.
Parastajā lietotnē tā nav.
Man vajadzēs to kopijas.
Eimss tiešām domā, ka tas ir labākais veids, kā notiesāt Očou?
Ne tikai labākais veids. Tas šajā lietā var būt izšķiroši.
- Sveika! - Sveika!
Kā gāja skolā?
Kas notiek?
Mīļā, Eimss domā, ka Bills Očoa varētu būt Finija slepkava.
Viņam grib izvirzīt apsūdzības - arī par uzbrukumu.
Bet vajag, lai liecini.
Tas nozīmē runāt par to, kas notika. Nosaukt viņa vārdu.
Jūs to gribat?
Tikai tad, ja esi ar mieru.
Labi. Jā.
Man jāpilda mājasdarbi. Arlabvakar!
Īva?
Es zināju.
Es zināju, ka todien tu šeit okšķerēji.
Ko tu gribi, Popij?
Patiesību. Šoreiz.
Patiesību?
Varbūt pastāsti, kas, tavuprāt, notika.
Ko tu labu esi sapratusi?
Tu man meloji, Īva.
Tu mani izmantoji, lai pietuvotos Finijam.
Un, kad tev likās, ka nevari panākt taisnīgumu,
tu devies viņu satikt.
Mēs tevi redzējām ierakstā.
Tu domā, ka Finiju nogalināju es?
- Es viņu nenogalināju. - Tad kāpēc tur biji?
Ak dievs! Teikšu to pašu, ko teicu policistiem.
Tātad tevi nopratināja?
Jā, Popij. Paldies par to.
Teikšu vēlreiz, jo acīmredzot citādi tev nepielec.
Es ar viņu tikai aprunājos.
Kāpēc tu man par to nepateici?
Tu man būtu teikusi, lai neeju un ka es apdraudu šo lietu.
Un tici man...
kaut ar to mašīnu būtu braukusi es!
Kaut es varētu tev uzticēties!
Vai jebkad esi?
Redzu, ka no visiem tiem salātiem tu mazliet zaudē svaru.
- Pazode izskatās labi. - Pazode izskatās labi?
Jā. Tā ir tā daļa, kas...
Zaudējot svaru, pazode pazūd pirmā.
Jā, jo tev ir...
Ei, meitenes! Atnāciet!
Viņš mūs izsauc uz sarunu?
Jā. Ko tu esi izdarījusi?
Neko.
- Popija. - Popija. Ak kungs!
Sveiks, tētiņ! Kas notiek?
- Tev vajadzīga palīdzība? - Nē, viss kārtībā. Apsēdieties!
Es gribēju jums abām pajautāt.
Kādi ir jūsu dzīves plāni?
Vai tas ir īsts jautājums?
Jā, tētiņ, par ko ir runa?
Paklau, es tikai cenšos...
Es tikai...
Es par jums esmu pieņēmis lēmumus, kas ir ietekmējuši jūsu dzīvi.
Jā, nu, tā tam arī jābūt.
Un es daudz esmu domājis par to, ko atstājam aiz sevis.
Motociklistu klubs, The Knock.
Jūs, meitenes, esat mans dārgākais mantojums.
Vai pie ārsta kaut kas notika?
- Vai tev pateica... - Deza...
Nē. Tam nav nekāda sakara ar encefalopātiju.
Es tikai cenšos jums pateikt:
ja ir kaut kas, ko jūs dzīvē gribējāt darīt, bet neizdarījāt,
jo baidījāties, kā es varētu reaģēt,
vai domājāt, ka jums no manis tas būtu jāslēpj...
Es negribu, ka manis dēļ jūs to nedarāt vai nesakāt.
Nekad neesmu gribējis būt...
Nekad neesmu gribējis, lai The Knock būtu par nastu.
Jā.
Esi drošs, ka Niko mašīna bija jāatstāj šeit?
Jā. Es neredzu nevienu kameru.
Klau, gribēju tev pajautāt...
Vai tev pietrūka OPD, kad aizgāji no darba?
Tu domā iet prom?
Visa tā Emilijas Milsas lieta, viņu attieksme pret Dreu, Triniju...
Es vienkārši neesmu pārliecināts, ka tur iederos.
Privātajā sektorā nav slikti.
Pensija, saprotams, nebūs tik liela,
bet darbs var būt labāks...
ar īstajiem cilvēkiem.
Gluži manas domas.
Ei, atvaino! Esmu no OPD.
Gribēju zināt, vai redzēji melnu Chevy Impala,
kas te nesen bija novietota?
Tā izskatās šādi.
Jā. Tā mašīna te pirms kāda laiciņa stāvēja. Lūk, tur.
Redzēji, kas ar to aizbrauca?
Kā tad. Viena smuka būtne.
Sieviete?
Melnā meitene. Jauna.
- Vai tā ir viņa? - Nē. Jaunāka nekā viņa.
Kāda no šīm meitenēm?
Nē, arī viņa ne.
Meitene, kas ar to mašīnu aizbrauca, tajās bildēs nav redzama.
Paklau, es atsūtīšu kādu šurp, un tu viņai to meiteni aprakstīsi.
- Vai man samaksās? - Jā, kaut ko izdomāsim.
Paldies.
NEUZKRĪTOŠU AUTO. 21.00. VAJAG AUTO. 20.00.
Tātad kāds Questeur lietotājs lika Niko to mašīnu tur atstāt.
Un Questeur ir ieslēpta šī vienvirziena ziņojumu sūtīšanas funkcija?
Tieši tā. Taču Niko apgalvo,
ka ziņojumi ir šifrēti, tāpēc noskaidrot sūtītāju nav iespējams.
Kas ir?
Domāju, ka abi esam kļūdījušies.
Lūgšu tevi izteikties mazliet konkrētāk.
Es runāju par Īvu un Billu Očou.
- Kā tā? - Paklau!
Eimsam ir māksliniece, kas strādā ar to puisi.
Viņš varētu identificēt cilvēku, kurš vadīja automašīnu.
Viņš saka: tā bija jauna sieviete. Bet Īvu viņš izslēdza.
- Iespējams, viņš kļūdās. - Varbūt.
Bet tad tas nozīmētu, ka Finiju nenogalināja arī Bills Očoa.
Bet viņš tik un tā var būt cilvēktirdzniecības tīkla vadītājs.
Bet, jā, viņš nav tas slepkava.
Domā - viņš izveidoja to ziņu sūtīšanas funkciju?
Nē, bet viņam ir nauda, lai samaksātu kādam, kas to izdara.
Tad tai droši vien var piekļūt tikai tas, kurš to radīja.
Jā, bet, ja tas nav Bills, tad kurš?
Man jārunā ar Lī Hekmenu.
Popij?
- Sibila! - Jā.
- Prieks jūs atkal satikt. - Man tāpat.
Vakar es ļoti jauki papusdienoju kopā ar jūsu tēvu.
Ak tā?
- Nu, ko jūs te darāt? - Vispār es gribēju satikt Lī.
Vai viss ir kārtībā?
Ja godīgi, nezinu, bet tas ir steidzami. Runa ir par jūsu uzņēmumu.
Man šķiet, ka Lī pret mani nav atklāts.
Man žēl.
Viņš mēdz rīkoties pēc sava prāta,
un viņa puišu klubiņš ir jāieved 21. gadsimtā.
Nāciet!
Un tīkls būs pilnībā atvienots, bet...
- Sibila, man ir sapulce. - Es zinu.
Plānojam nākamnedēļ paredzēto būvdarbu sākšanas ceremoniju.
- Tas var pagaidīt. - Labi.
STENFORDA UNIVERSITĀTE
Iziesiet uz brīdi?
- Jā, protams. - Paldies.
Nu...
Labi. Uzmanīgi klausos.
Jūsu lietotnē Questeur ir kaut kas aizdomīgs.
Mēs tajā atklājām slēptu ziņojumu sūtīšanas funkciju.
VAJAG AUTO. 20.00.
- Kā jūs to uzgājāt? - Lī!
Nē. To neesmu taisījis es. Pirmo reizi redzu.
Tās izveidotājs to izmanto, lai sūtītu privātus anonīmus ziņojumus.
Un es uzskatu, ka ar šiem ziņojumiem tiek vadīts seksuālās tirdzniecības tīkls.
Man te strādā simtiem inženieru.
To tur varēja ieslēpt jebkurš no viņiem, vai ne?
Esmu noskaidrojusi,
ka šī pati ziņojumu sūtīšanas funkcija izmantota, organizējot Finija slepkavību.
Es neesmu iesaistīts ne seksuālajā tirdzniecībā, ne slepkavībā. Neprāts.
Un, ja vēlaties šīs absurdās apsūdzības turpināt, tērējiet vien savu laiku!
Vispār man ir jāstrādā.
Ezra!
Tu izdzēsi podkāsta interviju ar kādu cietušo?
Ko?
Man piezvanīja un pateica, ka tu šo stāstu esi apzināti sabotējusi.
Ka viens no Finija upuriem ir sniedzis atklātu interviju.
Es šo stāstu nesabotēju.
- Tad ko tu izdarīji? - Es pieņēmu lēmumu.
Man nelikās, ka to vajag iekļaut šai sērijā.
Skaidrs, ka tam būtu bijusi liela ietekme uz šo lietu,
jo tas notika, pirms viņu nogalināja, Popij.
Tu nedrīksti mani par to sodīt. Man nav kristāla bumbas.
Tātad tā ir taisnība?
Tikai paklausies! Nomierinies un uzklausi mani! Izrunāsim to!
Nē. Tu man meloji, Popij.
Es ar meļiem nestrādāju.
Ko tas nozīmē?
Tas nozīmē, ka es varētu ierosināt pret tevi lietu
un pieprasīt, lai atlīdzini Boisterous visus ieguldījumus.
- Ko... - To tas nozīmē.
- Pag! Ko? Ezra! - Nē.
- Klau, varam to izrunāt... Ezr... - Nē. Esam beiguši.
- Hallo! - Tu par mani ņirgājies?
Ko? Tev nepatīk, ka patiesība tiek izmantota pret tevi?
- Tu čakarē manu maizes darbu. - Tu čakarēji manu dzīvi.
Tev nebija ar mani jāsadarbojas. Tu jebkurā brīdī varēji aiziet.
Muļķības. Tu būtu mani atradusi jebkur, lai tikai dabūtu savu stāstu.
It kā tu pati nebūtu uzradusies pie manis mājās, lūgdama palīdzību.
Paklau! Piedod, ka apsūdzēju tevi Finija slepkavībā.
Vienmēr esmu gribējusi tev tikai palīdzēt. Palīdzēt tām meitenēm.
Zini, kas ir tava problēma? Tev nepatīk būt sliktajai.
Pat tad, kad tāda esi.
Īva, Boisterous tikko piedraudēja, ka liks man atmaksāt visus ieguldījumus.
Es varu zaudēt māju. Es varu zaudēt visu.
Es pateicu patiesību.
Ai, pie v... "Patiesību".
Māksliniece ir uzzīmējusi aizdomās turēto, kas vadīja mašīnu.
- Tā ir Rošela. - Kas?
Rošela Džonsone.
Ņemam ciet!
Tā.
Man tev ir dāvana. Jā.
- Tava kārta. - Nē, nē.
Nē.
Mamm! Tēt!
Pagaidiet! Pag, pag, lūdzu! Pagaidiet!
Jou, no kā viņa baidās?
Piedodiet!
- Vai tev viss kārtībā? - Jā, viss kārtībā.
Nāc uz manu kabinetu!
Tev nav jāizliekas, ka viss ir kārtībā.
Ir gan.
Kāpēc?
Ja es nebūšu ideāla, viss sabruks.
- Kāpēc tu tā domā? - Tā jau ir bijis.
Mans tētis...
Šeit tu esi drošībā.
Viss, ko šeit pasaki, ir konfidenciāls.
Vecākiem klājas labāk, kad labāk klājas man.
Tāpēc man visam ir jābūt kārtībā. Man atkal ir jābūt labai.
Tāpēc man ir jākoncentrējas uz mācībām un jāliecina pret to, kurš mani...
Vai vecāki zina, kā tu jūties?
Es zinu, cik tev šobrīd ir grūti.
Nē, nezināt.
Paskaties uz mani!
Kad biju tavā vecumā, es biju tieši tādā pašā situācijā, kādā šobrīd esi tu.
Tieši tādā pašā situācijā.
Es pieļāvu kļūdas.
Dažas nebija mana vaina, bet dažas bija.
Es tikai baidos viņiem pateikt, kā jūtos.
Īpaši tētim. Viņš...
Viņam nav labi.
Es tev ko pateikšu.
Noslēgsim vienošanos?
Ja tu izdarīsi to, ko baidies darīt, es...
uzņemšos atbildību par savām kļūdām.
Un, ja liecināsi pret to, kurš tev uzbruka,
es tevi atbalstīšu ikvienā solī.
Apsolu.
Brīnos, ka atnāci.
Brīnos, ka piezvanīji.
Piedod, ka reaģēju tā, kā reaģēju.
Vai ar Boisterous viss būs kārtībā?
Es vēl nezinu.
Gan kaut ko izdomāšu.
Paklau!
Nekad neesmu gribējusi, lai tu justos tā, it kā es tev neticētu
vai censtos tevi kontrolēt.
Tā nebija.
Man tikai...
Man tās meitenes bija jāpasargā, jo arī es varēju būt viena no viņām.
To mašīnu, kas notrieca Finiju, vadīja Rošela.
Tagad tu man uzticies?
Eimss viņu meklē.
Bet...
Bet es joprojām nesaprotu, kāpēc tieši Rošela
bija tā, kas paņēma mašīnu.
Varbūt nebija, ko zaudēt.
Bet ko viņa varētu iegūt?
Viņa noteikti nav tā tīkla vadītāja.
Domāju, ka pazīstu kādu, kas varētu palīdzēt.
Es atradu Nadju.
Patiesībā man viņas adrese ir jau kādu laiku,
bet man bija pārāk bail viņu satikt.
Jocīgi, ka es smēlos spēku no Trinijas.
Trinija. Viņa ir drosmīga.
Ar viņas palīdzību mēs beidzot varētu panākt taisnīgumu. Jums visām.
Kā šodien gāja skolā?
- Darbā viss labi? - Tu jau zini. Kā ir, tā ir.
Tā, kas ar jums abiem notiek?
Nekas, mīļā. Vienkārši esmu noguris, un viss.
Un es neesmu? Tu dienām ilgi domās esi citur.
Nezinu, kas ar tevi notiek, bet...
Tas tāpēc, ka viņš dzer.
Es redzēju, kā viņš savā kabinetā dzer.
Paklau, es...
- Es zinu, ja? Es zinu. Paklau! - Nē.
- Tu nedrīksti man to nodarīt. - Nav viegli.
- Nedrīksti to nodarīt mums. - Es cenšos.
- Tiešām? - Es zinu.
Man likās, ka tas ir aiz muguras.
Tagad? Tu to darīsi tieši tagad?
- Ļauj pateikt! - Kā tu vari man to...
Beidziet! Vienkārši beidziet strīdēties, lūdzu!
Vai gribi zināt, kā man gāja skolā? Briesmīgi.
Jo jūsu ideālā meita izgāzās.
Ja? Es izgāzos.
Viss ir labi, mīļā. Viss ir labi.
Nē, nav labi.
- Viņš dzer manis dēļ. - Nē, meitiņ. Nē. Labi?
Tā nav tava vaina.
Nekad nav bijusi un nekad nebūs.
Man jāuzņemas atbildība par saviem darbiem.
Un es zinu, ka izdarīju uz tevi spiedienu,
bet mana mīlestība pret tevi nav atkarīga no tā, vai tev ir labas atzīmes.
Nekā tamlīdzīga. Nekad nav bijusi.
Piedod, ka liku tev tā justies.
Mēs abi tevi ļoti mīlam, meitiņ.
Un es nekad neesmu gribējis uzkraut to nastu tev.
- Labi? - Jā.
Tu tiešām to vēlies darīt?
Sveiki! Esmu Popija Skovila.
Es zinu, kas jūs esat. Ko jūs gribat?
Sveika!
Piedod, ka te tā ierados.
Prieks tevi satikt.
Nadja, man ir milzīgs kauns par visu, kas notika.
Bet es tikai gribēju, lai zini, ka es cenšos.
Es cenšos vērst par labu...
to, ko izdarīju.
Tev nav man jāpiedod, bet gribu, lai zini, cik ļoti man ir žēl.
Tevis dēļ nonācu cilvēktirdzniecībā.
Tevis dēļ mani iezīmēja.
Tevis dēļ mana dzīve mainījās uz visiem laikiem.
Bet tagad es esmu cits cilvēks.
Kopš tā laika esmu ar sevi strādājusi.
Es tev piedodu.
Paldies.
Tātad, ja jūs zināt, ka Finiju nogalināja Rošela,
kam jums vajag mani?
Es nedomāju, ka to tīklu vada Rošela.
Finiju šantažēja kāds cits.
- Tā nebiju es. - Nē, n... To mēs nesakām.
Bet ir kāds sens video ar jums un viņu.
Vai tad, kad tas video tika uzņemts, viņš zināja, ka jūs viņu filmējat?
Nē.
Viņš mani aizsūtīja pie sava drauga, bet draugs nebija ieinteresēts.
Un pēc pāris dienām es no tā drauga saņēmu anonīmu ziņu.
- Anonīmu? - Jā.
Laikam viņš ar Finiju sastrīdējās,
jo palūdza man uzstādīt to kameru, lai atriebtos.
Kāds labums no tā bija jums?
Man tikai vajadzēja naudu, lai samaksātu par koledžu un sāktu jaunu dzīvi.
Un es liku viņam apsolīt, ka palīdzēs man iestāties Stenfordā.
Kas viņš bija? Tas draugs.
Vai tas bija Lī Hekmens?
Kā jūs zinājāt?
Domāju, ka Lī Hekmens visu šo laiku mums ir melojis.
- Jūsuprāt, Finiju lika nogalināt viņš? - Es nezinu.
Bet domāju, ka viņš varētu būt tā tīkla vadītājs.
- Sveiks, tētiņ! - Sveika!
Paldies.
Visu mūžu man vajadzēja, lai mamma būtu ideāla,
jo visu mūžu esmu par viņu sērojusi.
Viņas upurēšanās, lai neatklātu mums savas sāpes, - tas...
mani nomāc, tētiņ.
Es zinu, mīļā. Es zinu.
Domāju, ka mammas ciešanas, noslēpumi ir tas, kas mūs sāpināja.
Sāpināja mūsu ģimeni tik ilgu laiku.
Tev varētu būt taisnība, Popkorniņ.
Šodien redzēju, kā satiekas divi cilvēki, kas visu mūžu bija glabājuši noslēpumus.
Redzēju, kā tas viņus dziedē.
Man ir apnicis sargāt savus noslēpumus no Dezas un Saidijas. Man pietiek.
Tavas māsas ir stipras. Viņas sapratīs.
Mēs esam ģimene.
Vienmēr būsim.
Sarežģītākais saistībā ar noslēpumiem ir tā asinspirts, kas pēc tiem paliek.
Noslēpumi izolē jūs no visa, kas jums dārgs,
no visa, kas nosaka jūsu būtību, līdz jūs vairs nesaprotat, kas esat.
Un tieši tajā brīdī
jūs esat visneaizsargātākais un varat tikt izmantots.
Šis cilvēktirgoņu tīkls varēja pastāvēt tikai tāpēc,
ka tik daudzi bija gatavi glabāt noslēpumus.
Tik daudzi bija gatavi izolēt jaunas sievietes, līdz viņas tika iznīcinātas.
VISS LABI, ĪVA? TIEKAMIES?
ČAU, VINS. JŪTOS IDEĀLI.
LIELISKI. DRĪZ BŪŠU.
Kāda dziļi ielas dzīvē iestigusi jauna sieviete, vārdā Rošela,
ir identificēta kā Endrū Finija slepkava.
Pagaidām viņa vēl nav notverta.
Varam tikai pieņemt, ka viņas rīcība bija kārtējais izmisīgais mēģinājums
nosargāt noslēpumus.
Bet, atklāti sakot, man noslēpumi ir apnikuši.
Man ir apnikuši cilvēki, kas tos izmanto, lai nodarītu citiem pāri.
Tāpēc es gribu jums dot solījumu.
Tas, kurš šo cilvēktirdzniecības tīklu vadīja vai vada, joprojām ir brīvībā.
Un es viņu atradīšu.
Un es apsolu nekad neslēpt no jums patiesību.
Mani sauc Popija Skovila,
un es gribu, lai to pārdomājat vēlreiz.
Nespēju noticēt par mammu un to vīrieti.
Acīmredzot tāpēc tētiņš viņdien uzvedās tik dīvaini.
Es jau kādu laiku gribēju jums to izstāstīt,
bet baidījos...
ka jūs mani ienīdīsiet.
Ienīdīsim... Kāpēc?
Ka es mūs izšķiru.
Nē, nē.
Nē, nekad. Nekad.
Tu esi mūsu māsa, Popij,
bet tas vīrietis, Aleksandrs, liek man domāt par Melāniju.
Ja viņa mani pamestu bioloģisko vecāku dēļ, es to neizturētu.
Nekas nemainīs viņas jūtas pret tevi.
Bioloģija nav vienīgais, kas padara par vecākiem.
Ja?
Vai būtu banāli, ja es pateiktu, ka tevi mīlu?
Un es mīlu šo dīvaino ģimenīti.
Ir banāli.
Bet es atļaušu.
Es jūs mīlu.
Kas noticis ar mūsu māsu?
- Es viņu nepazīstu. - Ei!
Šī ģimene ir tik sačakarēta!
Kas notiek? Vai tad mums ir dzimšanas diena?
- Pasaki vēlreiz! - Vai pūcei aste uzziedēja?
Tu mūs mīli.
Sveiki!
- Sveika! - Sveika!
Kā tev klājas, Trinij?
Labāk. Paldies.
- Un Eimss ir ceļā. - Labi.
Vai kāds grib kaut ko no furgona?
- Mīļā? - Es negribu.
- Neko negribu. - Tiešām?
- Jā. Paldies. - Es kaut ko paņemšu.
Labi.
- Sveika! Kā iet? - Sveiks! Tiešām labi.
Sveiki, direktore Pjēra!
- Sveika! Kā iet? - Paldies, ka atnācāt.
Viņas zina par dzeršanu.
Trinija ieraudzīja. Vakar par mani pateica.
Tomēr tas bija labi. Zini, dīvainā kārtā
tā bija pirmā reize, kad mēs atkal jutāmies kā ģimene.
Tici man, es zinu, par ko tu runā.
Paklau!
Man tiešām ir žēl par to skūpstu.
Ka nostādīju tevi tādā situācijā, saproti?
- Mums laikam kaut kas jānopērk. - Jā.
Varētu, lūdzu, divas kafijas?
Būs divas kafijas.
Viņš ir klāt.
- Sveiks! - Sveiki!
Kur tu biji?
Likās, ka esmu Rošelai uz pēdām. Izrādījās strupceļš.
Varbūt tas, kurš visu vada, viņai samaksāja, lai paslēpjas.
Tev viss izdosies. Es visu laiku būšu ar tevi.
Un atceries, ko teica advokāts. Očoas tur nebūs,
tāpēc uz jautājumiem varēsi atbildēt brīvi.
- Labi, mīļā? - Labi. Jā.
Es svīstu. Vai kādai ir matu lente?
- Vai kas tāds? - Nē, piedod!
- Es paskatīšos. - Paldies.
Ak kungs!
Varbūt tur.
- Nē, nedomāju vis. - Nekā?
Zemē!
Šaušana. Alamīdas Augstākā tiesa.
- Vajag papildspēkus. - Zarīna!
- Mums viss labi. - Viss labi?
Mums nekas nekaiš. Jā.
- Tiešām? Labi. - Ak dievs!
- Ai, velns! - Nospied!
Direktore Pjēra!
Ak dievs! Īva!
- Īva, tu mani dzirdi? - Ak dievs!
Vai kāds redz šāvēju?
- Eims! Viņa ir sašauta. - Nospied, nospied!
- Turi! Spied stingri! - Labi.
- Īva? - Paliec ar mums!
Īva!
Tulkojusi Aija Apse
JA VAJADZĪGA PALĪDZĪBA, APMEKLĒJIET VIETNI APPLE.COM/HERETOHELP